1995D0538 — HU — 24.06.2002 — 002.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG HATÁROZATA (1995. december 6.) a Japánból származó halászati és akvakultúratermékek behozatalára vonatkozó különleges feltételek megállapításáról (EGT vonatkozású szöveg) (95/538/EK) (HL L 304, 16.12.1995, p.52)

Módosította:









▼B

A BIZOTTSÁG HATÁROZATA

(1995. december 6.)

a Japánból származó halászati és akvakultúratermékek behozatalára vonatkozó különleges feltételek megállapításáról

(EGT vonatkozású szöveg)

(95/538/EK)







AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb Ausztria, Finnország és Svédország csatlakozási okmányával módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre ( 1 ) és különösen annak 11. cikkére, mivel a Bizottság egy szakértői csoportja ellenőrző látogatást tett Japánban a halászati termékek előállítása, tárolása és a Közösségbe történő feladása körülményeinek ellenőrzése céljából; mivel a halászati termékek egészségügyi vizsgálatára és ellenőrzésére vonatkozó japán jogszabályok rendelkezései egyenértékűnek tekinthetők a 91/493/EGK irányelvben megállapítottakkal; mivel a japán illetékes hatóság, a „Ministry of Health and Welfare – Veterinary Sanitary Division (MHW–VSD)” képes a hatályban lévő jogszabályok alkalmazásának hatékony ellenőrzésére; mivel a 91/493/EGK irányelv 11. cikke (4) bekezdésének a) pontjában említett egészségügyi bizonyítvány megszerzésére vonatkozó eljárásnak ki kell terjednie egy bizonyítványminta meghatározására, a kiállítás nyelvére (nyelveire) vonatkozó minimumkövetelményekre, valamint a bizonyítvány aláírására jogosult személy beosztására; mivel a 91/493/EGK irányelv 11. cikke (4) bekezdésének b) pontja értelmében a halászati termékek csomagolásán el kell helyezni egy jelölést, amely feltünteti a harmadik ország nevét és a származási létesítmény engedélyezési számát; mivel a 91/493/EGK irányelv 11. cikke (4) bekezdésének c) pontja értelmében össze kell állítani az engedélyezett létesítmények jegyzékét; mivel e jegyzéket az MHW–VSD Bizottságnak szóló közleménye alapján kell összeállítani; mivel ezért az MHW–VSD feladata biztosítani a 91/493/EGK irányelv 11. cikkének (4) bekezdésében e célból megállapított rendelkezések betartását; mivel az MHW–VSD hivatalos biztosítékokat nyújtott a 91/493/EGK irányelv mellékletének V. fejezetében megállapított szabályok betartásáról, valamint az említett irányelvben megállapítottakkal egyenértékű, a létesítmények engedélyezésére vonatkozó követelmények teljesítéséről; mivel az e határozatban előírt intézkedések összhangban vannak az Állat-egészségügyi Állandó Bizottság véleményével, ELFOGADTA EZT A HATÁROZATOT:







▼M1

1. cikk

Japánban az „Inspection and Safety Division (ISD) of the Ministry of Health, Labour and Welfare” a halászati és akvakultúra-termékek 91/493/EGK irányelv követelményeinek való megfelelését ellenőrző illetékes hatóság.

2. cikk

A Japánból származó halászati és akvakultúra-termékeknek az alábbi feltételeknek kell megfelelniük:

1. minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, mely összhangban van az A. mellékletben meghatározott mintával és egyetlen lapból áll;

2. a termékeknek a B. mellékletben felsorolt engedélyezett létesítményekből, feldolgozó hajókról, hűtőházakból vagy nyilvántartásba vett fagyasztóhajókról kell származniuk;

3. a tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni a „JAPÁN” szót és a származási létesítmény, feldolgozó hajó, hűtőház vagy fagyasztóhajó engedélyezési/nyilvántartási számát.

▼B

3. cikk

(1) A 2. cikk 1. pontjában említett bizonyítványt az ellenőrzés helye szerinti tagállam legalább egy hivatalos nyelvén kell kiállítani.

▼M1

(2) A bizonyítványokon fel kell tüntetni az ISD képviselőjének nevét, beosztását és aláírását, valamint az ISD többi bejegyzéstől eltérő színű hivatalos pecsétjét.

▼B

4. cikk

Ennek a határozatnak a tagállamok a címzettjei.









▼M2

A. MELLÉKLET

▼B









B. MELLÉKLET

LÉTESÍTMÉNYEK JEGYZÉKE







Engedélyezési szám Létesítmény Cím 0452001 Kyokuyo Shokuhin Co., Ltd No 2 Plant Shiogama-shi, Miyagi 985 0951001 Taiyo Sea-Foods Co., Ltd Utsunomiya-shi, Tochigi 321-32 2260001 K.K. Takaei Okitsu Kojo Shimizu-shi, Shizuoka 424-02 2831001 Nippon Suisan Kaisha, Ltd Himeji General Plant Himeji-shi, Hyogo 670 2866001 Yamasa Kamaboko Co., Ltd Shikama-gun, Hyogo 671-21 3404001 Osaki Suisan Co., Ltd Hiroshima-shi, Hiroshima 733 3404002 CS Kyowareizou Co., Ltd Hiroshima-shi, Hiroshima 733 2801001 CS Nippon Suisan Kaisha, Ltd Rokko Island Cold Store Kobe-shi, Hyogo 658